Public procurement notice: Prior Information Notice Without Call For Competition
Published: 2025-08-11
Buyer: Hansel Oy
Country: FI
Region: FI1B1
Contract type: Services
CPV classification: 79710000: Security services | 79992000 | 90500000 | 90900000 | 90910000
Submission deadline: 2026-02-23

Technical requirements: Hansel Oy on käynnistänyt Puhtauspalvelut 2026 -dynaamisen hankintajärjestelmän* valmistelun. Tavoitteena on, että dynaamisen hankintajärjestelmän kautta voi hankkia monipuoliset puhtauspalvelut ja niihin välittömästi liittyvät ja/tai prosessia tukevat lisäpalvelut.  

Tämä dynaaminen hankintajärjestelmä (DPS) tullaan ennakkoilmoituksen julkaisuhetken arvion mukaan jakamaan useampaan luokkaan. Ennakkoilmoitusvaiheessa luokat ovat seuraavat: 

- Luokka 1: Puhtauspalvelut I
- Luokka 2: Puhtauspalvelut II
- Luokka 3: Puhtaus- ja aulapalvelut
- Luokka 4: Toimitilojen lisäpalvelut

Tavoitteena on, että dynaamisen hankintajärjestelmän perustamisvaihe käynnistyy viimeistään helmikuun 2026 lopulla.

*Ks. lisää dynaamisesta hankintajärjestelmästä: https://www.hansel.fi/hankintatietoa/dynaaminen-hankintajarjestelma-dps/

YLEISTÄ

Huomioittehan, että kyseessä on ennakkoilmoitus (jäljempänä ilmoitus), eikä tällä ilmoituksella pyydetä vielä osallistumishakemuksia eikä tarjouksia. 

Tällä ilmoituksella annetut tiedot ovat alustavia ja saattavat muuttua valmistelun edetessä.


ILMOITTAUTUMINEN INFOTILAISUUTEEN JA MARKKINAVUOROPUHELUUN

Alla kerromme suunnitellusta infotilaisuudesta ja markkinavuoropuhelusta sekä pyydämme ilmoittautumaan niihin linkkien takaa löytyvillä lomakkeilla. Ilmoittautuneiden henkilöiden henkilötietoja käytetään vain tämän dynaamisen hankintajärjestelmän valmisteluun liittyviin yhteydenottoihin. 


INFOTILAISUUS KIINNOSTUNEILLE PALVELUNTUOTTAJILLE

Valmisteilla olevasta Puhtauspalvelut 2026 -dynaamisesta hankintajärjestelmästä tullaan järjestämään infotilaisuus kiinnostuneille yrityksille 2.9.2025 KLO 13.00 - 14.00. Infotilaisuudessa kerromme tarkemmin kyseisestä suunnitellusta dynaamisesta hankintajärjestelmästä,  markkinavuoropuhelukäytännöistä ja muista alustavista suunnitelmista.  Lähetämme osallistumislinkin infotilaisuuteen ilmoittautumisenne jälkeen.

Ilmoittautuminen infotilaisuuteen: https://bit.ly/4myrMBo


MARKKINAVUOROPUHELU

Voitte ilmoittautua infotilaisuuden lisäksi myös markkinavuoropuheluun. Markkinavuoropuhelun tavoitteena on se, että valmistelussa olevasta yhteishankinnasta saadaan mahdollisimman hyvin kaikkia osapuolia palveleva DPS. 

Kaikilla markkinavuoropuheluun osallistuvilla on mahdollisuus kommentoida asiakirjaluonnoksia kirjallisesti hankinnan valmistelun kuluessa. Kirjallinen kommentointi ajoittuu tämän hetkisen arvion mukaan aikavälille syyskuu - joulukuu 2025. 

Ilmoittaudu markkinavuoropuheluun viimeistään ke 10.9.2025 kuluessa: https://forms.office.com/e/8ppy4vLJL6

Lisäksi järjestämme yrityskohtaisia tapaamisia hankinnasta kiinnostuneiden palveluntuottajien kanssa. Kutsumme tapaamisiin edustavan otoksen markkinoilla toimivista palveluntuottajista huomioiden tämän DPS:n suunnitellut luokat (1 - 4), palveluntuottajien koon, palveluntuottajien maantieteellisen toiminta-alueen ja palveluiden sisällön. Tapaamisiin kutsutaan noin 12 - 16 palveluntuottajaa. Tapaamiset järjestetään Teamsin välityksellä tai paikan päällä Hansel Oy:n toimitiloissa Helsingissä. 

Markkinavuoropuheluun osallistuminen tai osallistumatta jättäminen ei estä mahdolliseen hankintamenettelyyn osallistumista. Hansel Oy ei maksa korvausta markkinavuoropuheluun osallistumisesta.